ทานExlutonมา3เดือนแล้วค่ะ เดือนนี้ประจำเดือนยังไม่มา อย่างเดือนที่แล้วก็มาเลทมาก ตั้งแต่ทานมายอมรับเลยว่าทานยาไม่ค่อยตรงเวลา บางทีบางวันก็เลทเกิน3ชั่วโมง(มีเซ็กส์กับสามีนานๆที ไม่ก็3วันครั้ง) คำถามที่จะถามคือ 1.เป็นไปได้หรือไม่ที่จะตั้งครรภ์หรือเกิดจากผลข้างเคียง เนื่องจากวันนี้มีอาการพะอืดพะอมเหมือนจะอาเจียน ท้องไส้ปั่นป่วน 2. ปกติแล้วเคยมีคนไข้ท่านไหนกินยาไปแผงที่3 แล้วเมนส์ไม่มาในเดือนนั้นเลยบ้างหรือไม่ โดยเฉพาะExluton ขอบค่ะ🙏🏻
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมงโดยหากได้รับประทานยาคุมกำเนิดติดต่อกันทุกวันจนหมดแผง มีโอกาสตั้งครรภ์ได้น้อยมาก แม้จะมีการทานคลาดเคลื่อนไปบ้างก็ตามแนะนำตรวจการตั้งครรภ์ด้วยชุดตรวจการตั้งครรภ์ทางปัสสาวะ ซึ่งให้ผลบวกได้ 10-14 วันหลังมีการปฏิสนธิค่ะ การมีอาการอื่นๆดังกล่าวมา ไม่ได้ยืนยันการตั้งครรภ์ หากแน่ใจว่าไม่ตั้งครรภ์จริง สามารถรับประทานยาคุมกำเนิดแบบแผงรายเดือนต่อไปได้เลย ไม่ต้องรอให้ประจำเดือนมาค่ะโดยยาคุมชื่อ exluton นั้นเป็นยาคุมประเภทฮอร์โมนเดี่ยว ที่พบผลข้างเคียงเรื่องทำให้ประจำเดือนไม่มาได้เช่นกันค่ะ